laion/Wikipedia-Exotic huggingface dataset:
ალექსანდრე ერქომაიშვილი

ალექსანდრე ერქომაიშვილი (დ. 1887 — გ. 1937) — ქართველი რევოლუციონერი. რეპრესირებული. დაიბადა 1887 წლის 12 დეკემბერს სოფელ წითელმთაში (ოზურგეთის მაზრა). სწვალობდა თბილისის კომერციულ სასწავლებელში, სადაც ჩაება რევოლუციურ მოძრაობაში. მონაწილეობდა 1905-1907 წლების რევოლუციაში. 1907-1917 წლებში ერქომაიშვილი გადასახლებული იყო ქალაქ კრასნოიარსკში. 1917 წლის თებერვლის რევოლუციის შემდეგ გახდა კრასნოიარსკის მუშათა და ჯარისკაცთა დეპუტატების საბჭოს თავმჯდომარეა. 1917 წლის მაისში ის ერქომაიშვილი თბილისში დაბრუნდა. 1918-1920 წლებში მუშაობდა ცეკავშირში. საქართველოში საბჭოთა ხელისუფლების დამყარების შემდეგ ერქომაიშვილი მუშაობდა სხვადასხვა თანამდებობებზე. იყო სასურსათო საქმეთა სახალხო კომისარი, ამიერკავკასიის საფინანსო ინსტიტუტის დირექტორი, საქართველოს პედაგოგიური ინსტიტუტის რექტორი (1931-1932 წწ.), უმაღლესი სასოფლო-სამეურნეო კომუნისტური სკოლის დირექტორი. დახვრიტეს 1937 წელს. ალექსანდრე ერქომაიშვილი — საქართველოს ბიოგრაფიული ლექსიკონი
კარლო ორაგველიძე

კარლო ორაგველიძე (დ. 1902, სოფ. შუხუთი, ლანჩხუთის რაიონი, რუსეთის იმპერია — გ. 11 ოქტომბერი, 1937) — ქართველი ისტორიკოსი. დაიბადა 1902 წელს სოფელ შუხუთში (ლანჩხუთის რაიონი), გლეხის ოჯახში. სწავლობდა სოფლის სკოლაში, შემდეგ — გიმნაზიაში. უმაღლესი განათლება მიიღო მოსკოვში, სვერდლოვსკის სახელობის უნივერსიტეტში (უნივერსიტეტის დამთავრების შემდეგ მას მიენიჭა წითელი პროფესორის სამეცნიერო წოდება). საბჭოთა ხელისუფლების დამყარების შემდეგ კარლო ორაგველიძე საქართველოს კპ (ბ) ცენტრალური კომიტეტის კულტურისა და პროპაგანდის განყოფილებას განაგებდა. 1935 წლის ივნისიდან 1937 წლის ივნისამდე თბილისის სახელმწიფო უნივერსიტეტის რექტორად იყო დანიშნული. 1936 წლის 23 მარტს თსუ-ის ისტორიის ფაკულტეტის სამეცნიერო საბჭოს სხდომაზე წაიკითხა მოხსენება „საქართველოს ისტორიის საკითხისათვის“, რომლის უმთავრესი მიზანი უნივერსიტეტის დამაარსებლის ივანე ჯავახიშვილის, როგორც ისტორიკოსის განქიქება და განადგურება იყო. კარლო ორაგველიძემ ივანე ჯავახიშვილის დამსახურება ქართული ისტორიოგრაფიის წინაშე მარტოოდენ ემპირიული მასალების, ფაქტების შეგროვებასა და მათ ერთგვარ სისტემატიტზაციამდე დაიყვანა. იმავე წელს მან თავისი მოხსენება თსუ-ის „შრომებშიც“ დაბეჭდა (1936 , V, პირველი სერია: საზოგადოებათმეცნიერებანი). კარლო ორაგველიძეს ეკუთვნის ნაშრომები მარქსისტულ-ლენინური თეორიისა და პარტიის ისტორიის სხვადასხვა საკითხზე. დახვრიტეს 1937 წელს. კარლო ორაგველაძე — საქართველოს ბიოგრაფიული ლექსიკონი
რაჭის მაზრა

რაჭის მაზრა — ადმინისტრაციულ-ტერიტორიული ერთეული რუსეთის იმპერიაში. ქუთაისის გუბერნიის შემადგენელი ნაწილი. ადმინისტრაციული ცენტრი ონი, ფართობი 2857 კმ², მოსახლეობა თავდაპირველად იყო 23500 ადამიანი, XIX საუკუნის მიწურულს შეადგინა 72742 ადამიანი. ისტორიულ-გეოგრაფიული მხარე რაჭა 1811-იდან რაჭის ოკრუგის სახელწოდებით იმერეთის ოლქის შემადგენლობაში იყო. 1840 წელს ეწოდა რაჭის უბანი და შევიდა საქართველო-იმერეთის გუბერნიის ქუთაისის მაზრის შემადგენლობაში. 1846, ქუთაისის გუბერნიის შექმნის შემდეგ, რაჭის უბანს დაემატა ოსეთის ოკრუგის მამისონის ხეობის სოფლები და იწოდა რაჭის მაზრად. იყოფოდა ბუგეულის, კუდარო-მამისონის, უწერისა და ხოტევის უბნებად, ხოლო 1888 წლიდან ამბროლაურისა და ონის უბნებად. საქართველოში საბჭოთა ხელისუფლების დამყარების (1921) შეიქმნა იმავე რაჭის მაზრის სახელწოდების ახალი ადმინისტრაციულ-ტერიტორიული ერთეული, რომელიც 1928 წელს გაერთიანდა ლეჩხუმის მაზრასთან და იწოდა რაჭა-ლეჩხუმის მაზრად. გაუქმდა 1930 წელს. ცინცაძე ზ., ქართული საბჭოთა ენციკლოპედია, ტ. 8, თბ., 1984. — გვ. 313.
გიორგი კიკნაძე

გიორგი კიკნაძე (დ. 1902, ხაშური, საქართველო — გ. 3 სექტემბერი, 1963, თბილისი) — ქართველი ეკონომისტი, თბილისის სახელმწიფო უნივერსიტეტის რექტორი (1937-1938), საქართველოს სსრ საგარეო საქმეთა მინისტრი (1944–1952). გიორგი კიკნაძე დაიბადა 1902 წელს. საშუალო განათლება მიიღო ქ. ხაშურში. 1923 წელს დაამთავრა ჰუმანიტარული ტექნიკუმი. 1930 წელს დაამთავრა თბილისის სახელმწიფო უნივერსიტეტის სოციალურ-ეკონომიკური ფაკულტეტი და მიიღო ეკონომისტის სპეციალობა. იმავე წელს ჩაირიცხა უნივერსიტეტის ასპირანტურაში. 1929–1934 წლებში გიორგი კიკნაძე იმყოფებოდა პარტიულ სამუშაოზე: საქართველოს კომპარტიის თბილისის ორგანიზაციის ლენინის რაიონულ კომიტეტში, თბილისის კომიტეტსა და გარეუბნის რაიონულ კომიტეტში. პარტიულ მუშაობას ათავსებდა პედაგოგიურ მოღვაწეობასთან. 1934 წელს იგი მიავლინეს მოსკოვში უმაღლესი კომუნისტური განათლების ინსტიტუტში სასწავლებლად. 1937 წელს, ამ ინსტიტუტის ასპირანტურის დამთავრების შემდეგ, მან დაიცვა დისერტაცია და მიიღო პედაგოგიკის მეცნიერებათა კანდიდატის სამეცნიერო ხარისხი. იგი დაინიშნა საბჭოთა კავშირის ხალხთა პედაგოგიკის ცენტრალური სამეცნიერო -კვლევითი ინსტიტუტის დირექტორად. 1937 წლის ივლის-სექტემბერში გიორგი კიკნაძე მუშაობდა საქართველოს სსრ განათლების სახალხო კომისრის პირველ მოადგილედ. 1937–1938 წლებში იყო თბილისის უნივერსიტეტის რექტორი. მისი რექტორობის პერიოდში მთელ ქვეყანაში ფართოდ აღინიშნა თსუ-ის დაარსების ოცი წლისთავი. 1938–1944 წლებში გიორგი კიკნაძე იყო საქართველოს სსრ განათლების სახალხო კომისარი, ხოლო 1944-1952 წლებში-საქართველოს სსრ საგარეო საქმეთა მინისტრი. გიორგი კიკნაძე გარდაიცვალა 1963 წლის 3 სექტემბერს.. გიორგი კიკნაძეს გამოქვეყნებული აქვს შრომები პედაგოგიკის საკითხებზე: “ნარკვევები სკოლის ისტორიიდან საბჭოთა საქართველოში”, “მოსწავლეებში კომუნისტური მორალის აღზრდის საკითხები “, "მოსწავლეთა აღზრდა საბჭოთა პატრიოტიზმისა და სოციალისტური ინტერნაციონალიზმის სულისკვეთებით”, “მეცნიერულ-ათეისტური აღზრდა საბჭოთა სკოლაში”, “სკოლის ამოცანები სამამულო ომის პერიოდში”, “თბილისის სახელმწიფო უნივერსიტეტის ოცი წლისთავი” და სხვ. ↑ უნივერსიტეტის რექტორები
დავით ყიფშიძე

დავით ყიფშიძე (დ. 1902 სოფ. ალავერდი, ზესტაფონის რაიონი, რუსეთის იმპერია — გ. 31 აგვისტო, 1957) — ქართველი პედაგოგი. 1921 წელს დაამთავრა ქუთაისის რეალური სასწავლებელი და იმავე წელს სწავლა განაგრძო თბილისის სახელმწიფო უნივერსიტეტში. 1925 წელს დაასრულა პედაგოგიური ფაკულტეტის ფილოსოფიის კურსი. 1925–1927 წლებში დ. ყიფშიძე იყო სოფელ კიცხის გლეხთა და ახალგაზრდობის სკოლის გამგე. 1927–1932 წლებში მუშაობდა ქალაქ ზესტაფონში საშუალო სკოლის დირექტორის მოადგილედ. 1932–1934 წლებში სწავლობდა ლენინგრადის პედაგოგიკის სამეცნიერო-კვლევითი ინსტიტუტის ასპირანტურაში. 1934–1937 წლებში ქუთაისის პედაგოგიურ ინსტიტუტში ასწავლიდა პედაგოგიკის ისტორიას. 1937–1938 წლებში მუშაობდა საქართველოს სსრ განათლების სახალხო კომისრის მოადგილედ. 1938 წლის ოქტომბრიდან 1942 წლის თებერვლამდე დიმიტრი ყიფშიძე თბილისის სახელმწიფო უნივერსიტეტის რექტორი იყო. 1942 წლიდან 1949 წლამდე — საქართველოს სსრ პედაგოგიურ მეცნიერებათა ინსტიტუტის დირექტორი. 1947 წელს დაინიშნა ქუთაისის პედაგოგიური ინსტიტუტის პედაგოგიკის კათედრის გამგედ და გარდაცვალებამდე შეთავსებით მუშაობდა თბილისის სახელმწიფო უნივერსიტეტში პედაგოგიკის კათედრის დოცენტად. 1947 წლის აპრილში დაიცვა დისერტაცია თემაზე: „პედაგოგიკის საგანი“, რისთვისაც მიენიჭა პედაგოგიკის მეცნიერებათა კანდიდატის სამეცნიერო ხარისხი. დიმიტრი ყიფშიძე სისტემატურად თანამშრომლობდა პედაგოგიურ პრესაში, მრავალი ნაშრომი აქვს გამოქვეყნებული პედაგოგიკის თეორიასა და ისტორიის საკითხებზე. გარდაიცვალა 1957 წლის 31 აგვისტოს. დიმიტრი ყიფშიძე — საქართველოს ბიოგრაფიული ლექსიკონი ↑ დავით ყიფშიძე. დაარქივებულია ორიგინალიდან — 2020-08-03. ციტირების თარიღი: 2018-12-01.
გრუვ-მეტალი

გრუვ-მეტალი (“რიტმური მეტალი”, ინგლ. groove — რიტმი), ცნობილი ასევე პოსტ-თრეშის სახელით, — მძიმე მეტალის, კონკრეტულად კი თრეშ მეტალის ქვეჟანრი, რომელმაც ამჟამინდელი სახე 90-იან წლებში მიიღო. ეს ტერმინი ხშირად გამოიყენება Pantera-სა და Exhorder-ის შემოქმედების დასახასიათებლად. გრუვ-მეტალი თრეშ მეტალისგან იღებს ინტენსიურობასა და ხმის ხარისსხს და გვაწვდის მას საშუალო ტემპში დაკრული მუსიკით, უმეტესად, შემთხვევითი გადასვლებით სწრაფ ტემპში. ↑ Dave Jaffer. Hour.ca - Music - Spin - Vigilance - Threat Signal. Hour. დაარქივებულია ორიგინალიდან — 2012-12-05. ციტირების თარიღი: 2010-06-21. ↑ Ian Christe (2003). Sound of the Beast, გვ. 264. „As close to death metal as any other gold-selling record before it, Chaos A.D. stripped down Sepultura's sound into a coarse metallic loop. The CD sold half a million copies, and alongside Pantera the band forged a streetwise, death-derived groove metal that inspired an upcoming generation of mavens in the 1990s.“  ↑ Mastodon, Against Me! Stop, Smell Roses. Spin. დაარქივებულია ორიგინალიდან — 2015-05-02. ციტირების თარიღი: 2010-06-21. ↑ Dave Wedge. POWERMAN 5000 - BostonHerald.com. Boston Herald. დაარქივებულია ორიგინალიდან — 2012-10-01. ციტირების თარიღი: 2010-06-21. ↑ Jason Birchmeier. Pantera biography. Allmusic. ციტირების თარიღი: 2009-02-11. ↑ Jeremy Simmonds (2008). The Encyclopedia of Dead Rock Stars: Heroin, Handguns, and Ham Sandwiches. Chicago Review Press, გვ. 535. ISBN 978-1-55652-754-8.  ↑ Dan Marsicano. Best Pantera Albums. About.com. დაარქივებულია ორიგინალიდან — 2015-10-03. ციტირების თარიღი: 2012-05-18.
აბუსალათინის ზეთი

აბუსალათინის ზეთი (ლათ. Оleum Ricini) — გლიცერინისა და ცხიმოვანი მჟავების რთული ეთერი, მოყვითალო, მწებავი, უსიამოვნო გემოსი და სუსტი სუნის უშრობი ზეთი. მიიღება აბუსალათინის მარცვლებისგან . უწყლო სპირტს ეთერსა და ქლოროფორმს ერევა ნებისმიერი შეფარდებით. გაცივებისას (-16 გრადუსი) სქელდება და იქცევა ლაბისებრ მასად. დნობის ტემპერატურა 313 °C, სიმკვრივე 961 გ/სმ3. , გასაპვნის რიცხვი 176 - 186, იოდის რიცხვი 82 - 88. იყენებენ საპოხად, აგრეთვე საპნის, ოლიფისა, და სხვ. დასამზადებლად. გოგირდმჟავით დამუშავებულ ა. ზეთს (ე. წ. ალიზარინის ზეთი) ა.ზ-ს მედიცინაში ხმარობენ საფაღარათო საშუალებად. ქართული საბჭოთა ენციკლოპედია, ტ. 1, თბ., 1975. — გვ. 47. ↑ Thomas, Alfred (2005). „Fats and Fatty Oils“, Ullmann's Encyclopedia of Industrial Chemistry. Weinheim: Wiley-VCH. DOI:10.1002/14356007.a10_173. ISBN 978-3527306732.  ↑ (2003) Aldrich Handbook of Fine Chemicals and Laboratory Equipment. Sigma-Aldrich.
ადამსტაუნი (პიტკერნის კუნძულები)

ადამსტაუნი (ინგლ. Adamstown) — პიტკერნის კუნძულების ერთადერთი დასახლებული პუნქტი და მისი ადმინისტრაციული ცენტრი. სახელი მას ეწოდა მებრძოლ ჯონ ადამსის პატივსაცემად. ადამსტაუნში ცხოვრობს 45 ადამიანი (2012) და ის მსოფლიოში ყველაზე ნაკლებად დასახლებული დედაქალაქია. დასახლებული პუნქტი მდებარეობს წყნარ ოკეანეში მდებარე პიტკერნის კუნძულის ცენტრალური ნაწილის ჩრდილოეთში და ახლოსაა ბაუნტის ყურესთან, რომელიც კუნძულის ერთადერთი საზღვაო პორტია. ადამსტაუნში არის კათოლიკური ეკლესია, სამრეკლო, ქალაქის მოედანი. მიუხედავად იმისა, რომ იგი საკმაოდ შორსაა დანარჩენი მსოფლიოსაგან. სკოლებს აქვთ ინტერნეტთან კავშირი, მუშაობს ტელევიზია და ტელეფონი. ქართული საბჭოთა ენციკლოპედია, ტ. 1, თბ., 1975. — გვ. 83. პიტკერნის კუნძულები ვიკისაწყობში არის გვერდი თემაზე: ადამსტაუნი Adamstown travel guide ↑ პიტკერნის ჯგუფის კუნძულების მოსახლეობა (აღწერა 2012). დაარქივებულია ორიგინალიდან — 2016-01-08. ციტირების თარიღი: 2014-05-17.
ივლისი 2010

ივლისი - 2010 წლის მეშვიდე თვეა. დაიწყო ხუთშაბათს და დამთავრდა 31 დღის შემდეგ შაბათს.
აგვისტო 2010

აგვისტო - 2010 წლის მერვე თვეა. დაიწყო კვირას და დამთავრდა 31 დღის შემდეგ სამშაბათს.
სექტემბერი 2010

სექტემბერი - 2010 წლის მეცხრე თვეა. დაიწყო ოთხშაბათს და დამთავრდა 30 დღის შემდეგ ხუთშაბათს.
ოქტომბერი 2010

ოქტომბერი - 2010 წლის მეათე თვეა. დაიწყო პარასკევს და დამთავრდა 31 დღის შემდეგ კვირას.
ნოემბერი 2010

ნოემბერი - 2010 წლის მეთერთმეტე თვეა. დაიწყო ორშაბათს და დამთავრდა 30 დღის შემდეგ სამშაბათს.
დეკემბერი 2010

დეკემბერი - 2010 წლის მეთორმეტე თვეა. დაიწყო ოთხშაბათს და დამთავრდა 31 დღის შემდეგ პარასკევს.
ექსტრემალური მეტალი

ექსტრემალური მეტალი — ტერმინი, რომელსაც გამოიყენებენ მძიმე მეტალის რიგი ქვეჟანრების დასახასიათებლად, რომლებიც ადრეული 1980-იანების შემდეგ ჩამოყალიბდნენ. ამ განსაზღვრების ქვეშ ხშირად ექცევა უფრო აგრესიული, უხეში, მიწიშქვეშა და არა-კომერციული ჟანრები, როგორებიცაა ბლეკ-მეტალი, დეზ მეტალი, დუმ-მეტალი, თრეშ მეტალი და ზოგჯერ სპიდ მეტალიც. მიუხედავად იმისა, რომ ექსტრემალური მეტალის ქვეჟანრები მეტად ცნობილი და მეინსტრიმული მუსიკა არაა, რადგან, განსაზღვრებიდან გამომდინარე, კონტრკულტურულია, ექსტრემალურმა მეტალმა გავლენა იქონია მრავალ ჯგუფზე, მძიმე მეტალს შიგნით თუ გარეთ. ↑ K. Kahn-Harris (2007). Extreme Metal: Music and Culture on the Edge. Berg Publishers, გვ. 31. ISBN 1-84520-399-2.
გრანჟი

გრანჟი (ხანდახან მოხსენიებული როგორც სიეტლის მუსიკა) — ალტერნატიული როკის ქვეჟანრი, რომელიც შუა 1980-იანებში ჩამოყალიბდა ამერიკის შტატ ვაშინგტონში, კონკრეტულად კი სიეტლის მიდამოებში. იმის გამო, რომ ჟანრზე გავლენა იქონიეს ჰარდკორ-პანკმა, მძიმე მეტალმა და ინდი-როკმა, გრანჟი ხასიათდება ელექტრო გიტარებზე მძიმედ დისტორშენით კონტრასტული დინამიკური მუსიკის ფონზე და ხშირად აპათიური ან შიშის გრძნობით სავსე ტექსტებით. ბევრი გრანჟ მუსიკოსი შემჩნეულია მოუწესრიგებელი გარეგნობით და თეატრალურობის უარყოფით (თავად ტერმინი „გრანჟიც“ მომდინარეობს სლენგისგან, რომელიც „ჭუჭყს“, „სიბინძურეს“ აღნიშნავს). გვიან 1980-იანებში ადრეული გრანჟ-მოძრაობა ერთიანდებოდა სიეტლური ლეიბლის Sub Pop-ის გარშემო. გრანჟმა კომერციულ წარმატებას მიაღწია 1990-იანი წლების დასაწყისში, ძირითადად Nirvana-ს ალბომის Nevermind და Pearl Jam-ის ალბომის Ten გამოშვების გამო. ამ ჯგუფების წარმატებამ პოპულარული გახადა ალტერნატიული როკი, ხოლო გრანჟი მძიმე როკის ყველაზე პოპულარულ ფორმად აქცია იმ დროისთვის. მიუხედავად ამისა, განჟის შემსრულებელმა ბევრმა ჯგუფმა წარუმატებლობა განიცადა: ზოგი მათგანი დაიშალა, ზოგიც კი 1990-იანების მიწურულს აღარ ჩანდნენ მუსიკალურ ასპარეზზე. მათი გავლენა კი კვლავ იგრძნობა თანამედროვე როკ-მუსიკაზე. ↑ Grunge. Allmusic. დაარქივებულია ორიგინალიდან — 2005-04-05. ციტირების თარიღი: 2007-08-03.
მალტის მორაგბეთა ეროვნული ნაკრები

მალტის მორაგბეთა ეროვნული ნაკრები (ინგლ. Malta national rugby union team) — მორაგბეთა ეროვნული ნაკრები მალტიდან. ჯერჯერობით მათ არცერთ რაგბის მსოფლიო ჩემპიონატზე არ აქვთ ნათამაშები. მალტის ნაკრებმა პირველი ოფიციალური თამაში ჩაატარა 2000 წელს მოლდოვის ნაკრებთან. ამჟამად ის 2A დივიზიონში ასპარეზობს. Malta Rugby Union official website Malta დაარქივებული 2019-03-27 საიტზე Wayback Machine. on rugbydata.com
შობის პაპის წერილები

„შობის პაპის წერილები“ (ინგლ. The Father Christmas Letters) — ჯ.რ.რ. ტოლკინის წიგნი, რომლებიც შედგენილია მწერლის ხელნაწერებისგან. რამდენიმე წლის მანძილზე, 1920 წლიდან, იგი თავის შვილებს სწერდა წერილებს შობის პაპის სახელით, სადაც მოუთხრობდა სახალისო ისტორიებს ჩრდილოეთ პოლუსიდან. წერილებს მთავარი გმირები იყვნენ შობის ბაბუა, თეთრი დათვი, მისი ძმისშვილები პაკსუ და ვალკოტუკა, გობლინები, წითური გნომები და სხვები. გამომცემლობა „პალიტრა L“-მა წიგნი 2018 წლის დეკემბერში გამოსცა ქართულ ენაზე, ნიკა სამუშიას თარგმანით. გამოცემაში გამოყენებულია ტოლკინის ორიგინალური ილუსტრაციები. 1976: გამოცემა სათაურით The Father Christmas Letters. ლონდონი: George Allen & Unwin; ბოსტონი: Houghton Miflin. [48 გვერდი, არ არის შეტანილი 1920-1924 და 1939-1942 წლების წერილები] 1978: პირველი რბილყდიანი გამოცემა; ლონდონი: Unwin Paperbacks. [შეტანილია 1920, 1925-1938 და 1941 წლების წერილები, აგრეთვე დანართი დათვის მიერ შექმნილი ანბანის შესახებ 1990: შეცდომით მითითებული როგორც პირველი რბილყდიანი გამოცემა; ლონდონი: Unwin Paperbacks. [შეტანილია 1920, 1925-1938 და 1941 წლების წერილები, აგრეთვე დანართი დათვის მიერ შექმნილი ანბანის შესახებ]. 1993 წელს გამოიცა მსგავსი ვარიანტი. 1994: ლონდონი: HarperCollins. ISBN 0261103172. მინიატურული მაგარყდიანი გამოცემა სუპერყდით. შეტანილია 1920, 1925, 1926 და 1927 წლების წერილები. 1994: ლონდონი: HarperCollins. ISBN 0261103172. მინიატურული მაგარყდიანი გამოცემა სუპერყდით. შეტანილია 1928, 1929 და 1930 წლების წერილები. 1994: ლონდონი: HarperCollins. ISBN 0261103172. მინიატურული მაგარყდიანი გამოცემა სუპერყდით. შეტანილია 1997 წლის წერილი. 1995: გამოცემა Letters from Father Christmas (ამ სათაურით გამოიცემოდა მომავალშიც). ლონდონი: CollinsChildren's Books; ბოსტონი: Houghton Mifflin. [წერილების რეპროდუქციები კონვერტებით, სამი მანამდე გამოუცემელი ნახატით] 1998: ლონდონი: HarperCollins. ISBN 0261103695. მინიატურული მაგარყდიანი გამოცემა სუპერყდით. შეტანილია 1920, 1925-1930 და 1937 წლების წერილები. 1999: ლონდონი: HarperCollins; ბოსტონი: Houghton Mifflin. ISBN 0261103857 ან 0007663714 [რედაქტირებული და გაფართოებული გამოცემა] 2004: ლონდონი: HarperCollins; ბოსტონი: Houghton Mifflin. ISBN 0261103865 [რედაქტირებული და გაფართოებული გამოცემა] 2006: ლონდონი: HarperCollins; ბოსტონი: Houghton Mifflin. ISBN 0007205228 [რედაქტირებული და გაფართოებული გამოცემა] 2012: ლონდონი: HarperCollins; ბოსტონი: Houghton Mifflin. [რედაქტირებული და გაფართოებული გამოცემა] 2019: ლონდონი: HarperCollins; ISBN 978-0008327729. სპეციალური გამოცემა. 2020: Houghton Mifflin Harcourt; ISBN 978-0358389880. სპეციალური გამოცემა, მაგარი ყდა. 2018: თბილისი: პალიტრა L; ISBN 9789941294495 [სერია „კლასიკოსები ბავშვებისთვის“, პირველი ქართული გამოცემა] 2023: თბილისი: პალიტრა L; ISBN 9789941358364 [მეორე ქართული გამოცემა] ↑ Willard, Nancy (5 December 1976). „Christmas Letters“. The New York Times. ციტირების თარიღი: 22 November 2012.[მკვდარი ბმული] ↑ შობის პაპის წერილები (28 ოქტომბერი, 2023). დაარქივებულია ორიგინალიდან — 28 ოქტომბერი, 2023. ციტირების თარიღი: 2023-10-28.
ლატვიის მორაგბეთა ეროვნული ნაკრები

ლატვიის მორაგბეთა ეროვნული ნაკრები არის მორაგბეთა ეროვნული ნაკრები ლატვიიდან. მათ არცერთ რაგბის მსოფლიო ჩემპიონატზე არ აქვთ ნათამაშები. ლატვიის ნაკრებმა პირველი ოფიციალური საერთაშორისო თამაში ჩაატარა 1992 წელს საქართველოს ნაკრებთან ნაკრებთან. ამჟამად ის 2B დივიზიონში ასპარეზობს.
ბალეტი

ბალეტი (ფრანგ. ballet < იტალ. balletto < გვიანდ. ლათ. ballo — ვცეკვავ) — სცენური ხელოვნების სახეობა, რომლის შინაარსი გამოხატულია საცეკვაო-მუსიკალური ფორმით. ბალეტის ფესვები ხალხურ ცეკვაშია. მან ჩამოყალიბება დაიწყო მე-16 საუკუნეში ევროპაში. უმეტესწილად ბალეტს საფუძვლად უდევს რაიმე სიუჟეტი, დრამატურგიული ჩანაფიქრი, ლიბრეტო, მაგრამ არის საბალეტო წარმოდგენები სიუჟეტების გარეშეც. საბალეტო ცეკვის ძირითადი სახეობებია კლასიკური და სახასიათო. ბალეტი ჩაისახა აღორძინების ეპოქაში, იტალიაში (მე-16 ს.) თავდაპირველად როგორც საცეკვაო სცენა მუსიკალური წარმოდგენისათვის, ოპერისათვის. აქედან იგი საფრანგეთში გავრცელდა და სამეფო დღესასწაულების მდიდრულ სანახაობად გადაიქცა. პირველი ბალეტების („დედოფლის კომედიური ბალეტი“, 1581) მუსიკალურ საფუძველს წარმოადგენდა ხალხური და სამეფო კარის ცეკვები. მე-17 საუკუნის მეორე ნახევარში ახალი თეატრალური ჟანრები, როგორებიცაა კომედია-ბალეტი, ოპერა-ბალეტი, რომელშიც დიდი ადგილი ეთმობა საბალეტო მუსიკას და მის დრამატიზებას. მაგრამ სცენური ხელოვნების დამოუკიდებელ სახედ ბალეტი მე-18 საუკუნის მეორე ნახევრიდან გვევლინება ცნობილი ფრანგი ბალეტმაისტერის ჟ.ჟ.ნოვერის წყალობით. ფრანგი განმანათლებლების ესთეტიკაზე დაყრდნობით მან შექმნა სპექტაკლი, რომელშიც შინაარსი გადმოიცემა დრამატულ-პლასტიკურ სახეებში და ამკვიდრებს მუსიკის აქტიურ როლს. ბალეტის შემდგომი განვითარება რომანტიზმის ეპოქაზე მოდის. ჯერ კიდევ მე-18 საუკუნის 30-იან წლებში ფრანგმა ბალერინამ კამარგომ დაამოკლა ქვედაბოლო და უარი თქვა ქუსლებიან ფეხსაცმელზე. ამან საბალეტო კოსტიუმი მსუბუქი და თავისუფალი გახადა, რამაც დიდად შეუწყო ხელი ცეკვის ტექნიკის სწრაფ განვითარებას. რუსეთის იმპერიაში ბალეტი შემოსვლას ჯერ კიდევ პეტრე I-ის დროს იწყებს, საიდანაც ის საქართველოშიც გავრცელდა. ბალეტის სწავლას ადრეულ ასაკში იწყებენ. საბალეტო სკოლაში 8 წლის ბავშვებს იღებენ. ბალეტს გრაცია, ნებისყოფა და მოქნილობა სჭირდება, ამიტომ მასწავლებლები სწორედ ამ მონაცემებით დაჯილდოებულ ბავშვებს ეძებენ. სტუდიაში, სადაც მოცეკვავეები ვარჯიშობენ, კედლებზე ჰორიზონტალური ძელებია მიმაგრებული, რომელსაც მოცეკვავე ხელით ეყრდნობა, რათა ვარჯიშისას წონასწორობა შეინარჩუნოს. კედლებზე ასევე სარკეებია, რათა მოცეკვავემ თავისი მოძრაობა დაინახოს. ბალეტის მოცეკვავის, განსაკუთრებულათ ბალერინასთვის (მოცეკვავე ქალი) ყველაზე დიდი სირთულე ფეხის წვერებზე ცეკვაა. საამისოდ ბალერინას საგანგებო ფეხსაცმელი აცვია, რომელსაც გამძლე და მაგარი წვერები აქვს. ბალეტი — ხელოვნების ენციკლოპედიური ლექსიკონი ბალეტი — ბიბლიოვიკი
დეზ-მეტალი

დეზ-მეტალი — მძიმე მეტალის ექსტრემალური ქვეჟანრი, რომელიც, ჩვეულებრივ, იყენებს გიტარებს მძიმე დიტორშენით, ვოკალს ძლიერი გროულინგით, დრამებს ბლასტ ბითით, კლავიშებიან ინსტრუმენტებს მაღალ ტონალობებში და მუსიკის ჩახლართულ სტრუქტურას ტემპის მრავალი ცვლილებით. თრეშ მეტალისგან ნასესხები სტრუქტურის გამო დეზ-მეტალის განვითარება მოხდა შუა 80-იანებში. ძირითადად მისი, როგორც ჟანრის ჩამოყალიბებაზე, დიდი გავლენა იქონია თრეშ მეტალ ჯგუფებმა Slayer, Kreator და Celtic Frost. ჯგუფი Death და მისი ლიდერი ჩაკ შულინდერი (რომელიც ხშირად მოიხსენიება „დეზ-მეტალის მამად“), ჯგუფები Possessed, Obituary და Morbid Angel მიჩნეულნი არიან დეზ-მეტალის პიონერებად. გვიან 1980-ებსა და ადრეულ 1990-ებში, დეზ-მეტალმა დაიმსახურა მედიის მეტი ყურადღება, გამომდინარე იქიდან რომ ისეთმა პოპულარულმა ლეიბლებმა, როგორებიცაა Earache და Roadrunner სწრაფი ტემპით დაიწყეს კონტრაქტების გაფორმება დეზ-მეტალ ჯგუფებთან. მას მერე დეზ-მეტალი დაიყო ქვეჟანრებად. ↑ Death Metal/Black Metal. Allmusic. დაარქივებულია ორიგინალიდან — 2011-12-13. ციტატა: „Death Metal grew out of the thrash metal in the late '80s.“ ციტირების თარიღი: 2008-07-04. ↑ 2.0 2.1 სემ დანი (რეჟისორი). (5 აგვისტო, 2005). Metal: A Headbanger's Journey. [ფილმი]. კანადა: სემ დანი. დაარქივებულია 5.08.2005-ში. თარგი:Citation error. http://imdb.com/title/tt0478209/. ↑ 3.0 3.1 3.2 ჯოელ მაკივერი, Extreme Metal, 2000, Omnibus Press pg.14 ISBN 88-7333-005-3 ↑ The greatest metal band for Mtv. დაარქივებულია ორიგინალიდან — 2006-07-18. ციტირების თარიღი: 2010-05-24. ↑ allmusic ((( Death > Biography ))) ↑ Metal Rules-ის ინტერვიუ ჩაკ შულინდერთან ↑ The Best Of NAMM 2008: Jimmy Page, Satriani Models Among The Highlights | News @ Ultimate-Guitar.Com ↑ Rivadavia, E. Possessed: Biography, allmusic, (წაკითხვის თარიღი 13 აგვისტო, 2008) ↑ Morbid Angel page @ Allmusic ↑ Is Metal Still Alive? ჟურნალი WATT Magazine, ავტორი: რობერტ ჰიგი, გამოცემის თარიღი: აპრილი 1993 ↑ Silver Dragon Records. დაარქივებულია ორიგინალიდან — 2008-10-03. ციტირების თარიღი: 2010-05-24.
შვედეთის მორაგბეთა ეროვნული ნაკრები

შვედეთის მორაგბეთა ეროვნული ნაკრები – ევროპის რაგბის ფედერაციის წევრი. მათ არცერთ რაგბის მსოფლიო ჩემპიონატზე არ აქვთ ნათამაშები. ევროპის ერთა თასზე ამჟამად ის 2B დივიზიონში ასპარეზობს.
პაუერ-მეტალი

პაუერ მეტალი — მძიმე მეტალის ერთ-ერთი ქვეჟანრი, რომელიც აერთიანებს კლასიკური მეტალის ელემენტებს სპიდ მეტალთან, ხშირად სიმფონიურ კონტექსტში. ტერმინს ხმარობენ ორი განსხვავებული, მაგრამ ერთმანეთთან მჭიდროდ დაკავშირებული მიმდინარეობის აღსანიშნავად: პირველი ჩამოყალიბდა და ფართოდ გავრცელდა ჩრდილო ამერიკაში, შედარებით მძიმე ხმით, რომელიც სპიდ მეტალს წააგავდა, და მეორე უფრო ფართოდ გავრცელებული და პოპულარული სტილი ევროპაში (განსაკუთრებით გერმანიაში, იტალიასა და სკანდინავიაში), ბრაზილიასა და იაპონიაში, რომელიც უფრო მელოდიური იყო და ხშირად იყენებდა კლავიშებს. პაუერ მეტალ ჯგუფების სია ნეო-კლასიკური მეტალი პროგრესული მეტალი სიმფონიური მეტალი Garry Sharpe-Young (2003). A-Z of Power Metal, Rockdetector Series. Cherry Red Books, გვ. 464. ISBN 9781901447132.  Ronnie James Dio; Daniel Bukszpan (2003). The Encyclopedia of Heavy Metal. Barnes & Noble Publishing, გვ. 300. ISBN 0760742189.  პაუერ-მეტალი საიტზე Allmusic
ალოფი

ალოფი (ინგლ. Alofi) — დაბა, წყნარ ოკეანეში არსებული ახალ ზელანდიასთან თავისუფლად ასოცირებული თვითმართვადი სახელმწიფო წარმონაქმნის ნიუეს დედაქალაქი. აქ ცხოვრობს 639 კაცი (2011 აღწერით). ალოფი შედგება ორი პატარა სოფლისგან: ჩრდილოეთ ალოფი (მოს. 215) და სამხრეთ ალოფი, სადაც მდებარეობს მთავრობის შტაბ-ბინა (მოს. 424). ალოფი მოქცეულია კუნძულის ცენტრალური ნაწილის დასავლეთით, მცირე ყურის სანაპირო ზოლში. მაქსიმალური სიმაღლე ზღვის დონიდან — 21 მეტრი. იგი წარმოადგენს კლდოვანი სანაპირო ზოლის გასწვრივ მდებარე ერთ რამდენიმე კილომეტრზე გადაჭიმულ ქუჩას. სხვადასხვა მოკრძალებული ადმინისტრაციული შენობების გარდა სანაპირო ზოლში აღსანიშნავია რამდენიმე ტრადიციული კანოეს სადგომი პუნქტი, ოპაჰი-ლენდინგის ჩათვლით, სადაც 1744 წელს ჯეიმზ კუკმა განახორციელა თავისი ერთ-ერთი წარუმატებელი ცდა კუნძულის სანაპიროზე გადასვლისა. დასახლებული პუნქტის სიახლოვეს მდებარეობს აეროპორტი, რომლიდანაც რეისები ძირითადად ახალ ზელანდიაში ხორციელდება. 2004 წლის იანვარში ალოფს თავს დაატყდა ერთ-ერთი უძლიერესი ტროპიკული შტორმი, რომელმაც კუნძულს ძალიან მნიშვნელოვანი ზიანი მიაყენა. ალოფის ბევრი შენობა დაინგრა, მათ შორის საავადმყოფოებიც. ↑ 1.0 1.1 მოსახლეობის აღწერა (2011)
კლასიკური მუსიკის კომპოზიტორების სია

წინამდებარე სტატიაში მოცემულია კლასიკური მუსიკის კომპოზიტორთა სია ეპოქების მიხედვით. მიმოხილვის სექციის გარდა, მოდერნიზმი და პოსტმოდერნიზმი გაერთიანებულია. ტერმინის განსაზღვრებისთვის იხილეთ სტატია კომპოზიტორი. კომპოზიტორი კლასიკური მუსიკა იმპრესიონიზმი (მუსიკა) Clickable and searchable version of graphical composers timeline with groups დაარქივებული 2016-03-11 საიტზე Wayback Machine.